**Ն Ա Խ Ա Գ Ի Ծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԹՎՈՎ 18 (ՏԱՍՆՈՒԹ) ՀԱՄԱՏԻՐՈՒԹՅՈՒՆՆԵՐԻՆ ՍՈՒԲՍԻԴԻԱ ՀԱՏԿԱՑՆԵԼՈՒ ՄԱՍԻՆ**

Գյումրի համայնքի թվով 18 (տասնութ) համատիրություններ դիմել են Գյումրի համայնքի ղեկավարին, իրենց կողմից սպասարկվող բազմաբնակարան շենքերում վերանորոգման աշխատանքներ կատարելու նպատակով սուբսիդիա հատկացնելու խնդրանքով:

Հաշվի առնելով վերոգրյալը, ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 7-րդ կետի, Գյումրի համայնքի ավագանու 2017 թվականի նոյեմբերի 06-ի № 119-Ն որոշման 1-ին կետով հաստատված Կարգի 10-րդ, 11-րդ կետերի դրույթներով և հիմք ընդունելով համատիրությունների նախագահների 2018 թվականի ապրիլի 09-ի դիմումները՝ **Գյումրի համայնքի ավագանին որոշում է.**

1. Գյումրի համայնքի թվով 18 (տասնութ) համատիրությունների սպասարկման տարածքներում գտնվող բազմաբնակարան շենքերում վերանորոգման աշխատանքներ կատարելու նպատակով տրամադրել սուբսիդիա՝ 24.500.000 (քսանչորս միլիոն հինգ հարյուր հազար) Հայաստանի Հանրապետության դրամի չափով՝ համաձայն հավելվածի:
2. Հանձնարարել ֆինանսատնտեսագիտական բաժնի պետին՝ սույն որոշման 1-ին կետում նշված գումարի հատկացումը կատարել Գյումրի համայնքի 2018 թվականի բյուջեի 6/6/1 գործառական դասակարգման (4521) «Սուբսիդիաներ ոչ պետական ֆինանսական կազմակերպություններին» տնտեսագիտական դասակարգման հոդվածից՝ օրենքով սահմանված կարգով:

**Վ. ՄԽԻԹԱՐՅԱՆ**

**Ռ. ԱՍԱՏՐՅԱՆ**

**Ա.ԲԱԼԱԲԵԿՅԱՆ**

**Ա.ՊԱՊԻԿՅԱՆ**

**Լ.ՋԻԼԱՎՅԱՆ**

**Վ.ՍԱՄՍՈՆԱՅԱՆ**

Կատարող՝ Ս.Իսպիրյան

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԹՎՈՎ 18 (ՏԱՍՆՈՒԹ) ՀԱՄԱՏԻՐՈՒԹՅՈՒՆՆԵՐԻՆ ՍՈՒԲՍԻԴԻԱ ՀԱՏԿԱՑՆԵԼՈՒ ՄԱՍԻՆ»**

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Գյումրի համայնքի մի շարք բազմաբնակարան շենքերի տանիքները, ջրատարները, ջրագծերը, մուտքերի դռները գտնվում են խիստ անմխիթար վիճակում, ունեն վերանորոգման կարիք, անհրաժեշտ է անցկացնել լուսավորություն, տեղադրել դռներին փականներ:

«Հայաստանի Հանրապետության Շիրակի մարզի Գյումրի համայնքի թվով 18 (տասնութ) համատիրություններին սուբսիդիա հատկացնելու մասին» որոշման ընդունումը պայմանավորված է նշված խնդիրները լուծելու նպատակով ֆինանսական միջոցներ հատկացնելու անհրաժեշտությամբ:

**ՏԵՂԵԿԱՆՔ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԹՎՈՎ 18 (ՏԱՍՆՈՒԹ) ՀԱՄԱՏԻՐՈՒԹՅՈՒՆՆԵՐԻՆ ՍՈՒԲՍԻԴԻԱ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության Շիրակի մարզի Գյումրի համայնքի թվով 18 (տասնութ) համատիրություններին սուբսիդիա հատկացնելու մասին» որոշման ընդունմամբ Գյումրի համայնքի 2018 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: