**ՆԱԽԱԳԻԾ**

**ԼԻԲԱՆԱՆԻ «ԳԱՍՊԱՐ ԻՓԵԿԵԱՆ » ԹԱՏԵՐԱԽՄԲԻՆ, ՈՐՊԵՍ ՆՎԻՐԱՏՎՈՒԹՅՈՒՆ, ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 10-րդ հոդվածի 11-րդ մասով, Գյումրի համայնքի ավագանու 2017թվականի նոյեմբերի 06-ի N 119-Ն որոշման 1-ին կետով հաստատված կարգի 10-րդ և 11-րդ կետերի դրույթներով և հիմք ընդունելով Հայաստանի Հանրապետության սփյուռքի նախարար Հրանուշ Հակոբյանի գրությունը (համայնքապետարանում մուտքագրված՝ 2018 թվականի մարտի 17-ին N 3187 թվագրմամբ) ՝ **Գյումրի համայնքի ավագանին որոշում է**.

1. «Գասպար Իփեկեան» թատերախմբին, որպես նվիրատվություն, հատկացնել 300 000 (երեք հարյուր հազար) Հայաստանի Հանրապետության դրամ:
2. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին՝ սույն որոշման 1-ին կետում նշված գումարի հատկացումը կատարել Գյումրի համայնքի 2018 թվականի բյուջեի 8/4/2 գործառական դասակարգման (4819) «Նվիրատվություններ այլ շահույթ չհետապնդող կազմակերպություններին» տնտեսագիտական դասակարգման հոդվածից` օրենքով սահմանված կարգով:

**Ռ.ՍԱՆՈՅԱՆ**

**Ռ.ԱՍԱՏՐՅԱՆ**

**Ա. ՊԱՊԻԿՅԱՆ**

**Լ.ՋԻԼԱՎՅԱՆ**

Կատարող՝

Ա.Տաշչյան

**ՀԻՄՆԱՎՈՐՈՒՄ**

**«ԼԻԲԱՆԱՆԻ «ԳԱՍՊԱՐ ԻՓԵԿԵԱՆ » ԹԱՏԵՐԱԽՄԲԻՆ, ՈՐՊԵՍ ՆՎԻՐԱՏՎՈՒԹՅՈՒՆ, ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

Գյումրի համայնքի ղեկավարին է դիմել Հայաստանի Հանրապետության սփյուռքի նախարար Հրանուշ Հակոբյանը «Գասպար Իփեկեան» թատերախմբին դրամական նվիրատվություն կատարելու խնդրանքով:

«Լիբանանի «Գասպար Իփեկեան» թատերախմբին, որպես նվիրատվություն, դրամական միջոցներ հատկացնելու մասին» որոշման ընդունումը պայմանավորված է 2018 թվականին «Գասպար Իփեկեան» թատերախմբի՝ Գյումրու Վարդան Աճեմյանի անվան պետական դրամատիկական թատրոնում մասնակացության անհրաժեշտությամբ:

**ՏԵՂԵԿԱՆՔ**

**«ԼԻԲԱՆԱՆԻ «ԳԱՍՊԱՐ ԻՓԵԿԵԱՆ » ԹԱՏԵՐԱԽՄԲԻՆ, ՈՐՊԵՍ ՆՎԻՐԱՏՎՈՒԹՅՈՒՆ, ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Լիբանանի «Գասպար Իփեկեան» թատերախմբին, որպես նվիրատվություն, դրամական միջոցներ հատկացնելու մասին» որոշման ընդունմամբ Գյումրի համայնքի 2018 թվականի բյուջեում էական փոփոխություններ՝ ավելացումներ կամ նվազեցումներ, չեն նախատեսվում: