**ՆԱԽԱԳԻԾ**

**ՀԱԿՈԲ ՆԱԼԲԱՆԴՅԱՆԻ ԸՆՏԱՆԻՔԻՆ ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ**

Հայաստանի Հանրապետության Շիրակի մարզիԳյումրի համայնքի Ղանդիլյան փողոցի 82 շենքի 6-րդ բնակարանում բռնկված հրդեհի պատճառով այրվել է նշված բնակարանի կտուրը: Նալբանդյանների ընտանիքը հայտնվել է սոցիալապես ծանր վիճակում:

Հաշվի առնելով վերոգրյալը, ելնելով Հակոբ Նալբանդյանի ընտանիքին դրամական օգնություն հատկացնելու անհրաժեշտությունից, ղեկավարվելով «Տեղական ինքնակառավարման մասին» Հայաստանի Հանրապետության օրենքի 10-րդ հոդվածի 11-րդ մասով, Գյումրի համայնքի ավագանու 2017 թվականի նոյեմբերի 06-ի N 119-Ն որոշման 1-ին կետով հաստատված Կարգի 7-րդ կետի 2-րդ ենթակետով և հիմք ընդունելով Շիրակի մարզային հրդեհային և տեխնիկական անվտանգության տեսչության 2018 թվականի ապրիլի 04-ի թիվ 276 տեղեկանքը և քաղաքացու դիմումը (համայնքապետարանում մուտքագրված 2018 թվականի ապրիլի 04-ին N 4008 թվագրմամբ)՝ **Գյումրի համայնքի ավագանին որոշում է.**

1. Հակոբ Նալբանդյանի ընտանիքին, որպես դրամական օգնություն, հատկացնել՝ 50.000 (հիսուն հազար) Հայաստանի Հանրապետության դրամ:
2. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին՝ սույն որոշման 1-ին կետում նշված գումարի հատկացումը կատարել Գյումրի համայնքի 2018 թվականի բյուջեի 10/7/1 գործառական դասակարգման (4729) «Այլ նպաստներ բյուջեից» տնտեսագիտական դասակարգման հոդվածից՝ օրենքով սահմանված կարգով:

**Ռ.ՍԱՆՈՅԱՆ**

**Ռ.ԱՍԱՏՐՅԱՆ**

**Ա.ՊԱՊԻԿՅԱՆ**

**Լ.ՋԻԼԱՎՅԱՆ**

**Կատարող՝**

**Ա Տաշչյան**

**ՀԻՄՆԱՎՈՐՈՒՄ**

**«ՀԱԿՈԲ ՆԱԼԲԱՆԴՅԱՆԻ ԸՆՏԱՆԻՔԻՆ ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Հայաստանի Հանրապետության Շիրակի մարզիԳյումրի համայնքի Ղանդիլյան փողոցի 82 շենքի 6-րդ բնակարանում բռնկված հրդեհի պատճառով այրվել է նշված բնակարանի կտուրը: Նալբանդյանների ընտանիքը հայտնվել է սոցիալապես ծանր վիճակում:

«Հակոբ Նալբանդյանի ընտանիքին դրամական օգնություն հատկացնելու մասին» որոշման ընդունումը պայմանավորված է սոցիալապես անապահով Հակոբ Նալբանդյանի ընտանիքին դրամական օգնություն հատկացնելու անհրաժեշտությամբ:

**ՏԵՂԵԿԱՆՔ**

**«ՀԱԿՈԲ ՆԱԼԲԱՆԴՅԱՆԻ ԸՆՏԱՆԻՔԻՆ ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հակոբ Նալբանդյանի ընտանիքին դրամական օգնություն հատկացնելու մասին» որոշման ընդունմամբ Գյումրի համայնքի 2018 թվականի բյուջեում էական փոփոխությունններ՝ ավելացումներ կամ նվազեցումներ, չեն նախատեսվում: